આપણે કોઈકના જીવનમાં સારૂ થાય તેવો પ્રયત્ન કરીએ છીએ, તે આપણુ સંતાન હોય, આપણો મિત્ર હોય અથવા રસ્તે પસાર થતી વ્યકિત પણ હોય. સંતાન પોતાના બાળકોના જન્મથી લઈ તેનો સંસાર મંડાય ત્યાં સુધી તેના માટે અનેક પ્રયત્નો કરતા હોય છે આ આખી પ્રક્રિયા દરમિયાન માતા પિતા પોતાની ઈચ્છાઓને પણ બાજુ ઉપર મુકી સંતાનની ઈચ્છા પુરી કરે છે. સંતાનને મોટા કરવા કોઈ નાની બાબત નથી, પણ માતા પિતા માનવા લાગે છે કે તેમણે સંતાન ઉપર ઉપકાર કર્યો છે, ખરેખર પીડાના ગર્ભનો જન્મ અહિયાથી જ થાય છે, જ્યારે કોઈ પણ માણસમાં તે કોઈની ઉપર ઉપકાર કરી રહ્યો છે તેવી ભાવનાનો જન્મ થાય ત્યારે પીડાનો પણ જન્મદાતા બને છે. વાત ત્રાહિત વ્યકિત ઉપર ઉપકાર કર્યો તેવી લાગણીની હોય ત્યાં સુધી બરાબર છે, પરંતુ પોતાના સંતાનો ઉપર પણ માતા પિતાએ ઘણો ઉપકાર કર્યો છે તેવું તે પોતે માનવા લાગે છે.